HR
27.2.2023.
Službeni list Europske unije
C 71/3
4.
Društvima HSBC Holdings plc, HSBC Bank plc i HSBC Continental Europe, prije HSBC France, nalaže se snošenje vlastitih troškova u prvostupanjskom postupku. 5.
Crédit agricole SA i Crédit agricole Corporate and Investment Bank snosit će vlastite troškove u žalbenom postupku. 6.
Društva JP Morgan Chase & Co. i JP Morgan Chase Bank, National Association, snosit će vlastite troškove u žalbenom postupku.
(1)
SL C 45, 10. 2.
2020.
Presuda Suda (veliko vijeće) od 12. siječnja 2023. (zahtjevi za prethodnu odluku koje je uputila Augstākā tiesa (Senāts) – Latvija) – „DOBELES HES” SIA (C-702/20), Sabiedrisko pakalpojumu regulēšanas komisija (C-17/21) (Spojeni predmeti C-702/20 i C-17/21) (1) („Zahtjev za prethodnu odluku – Državne potpore – Članak 107. stavak 1.
UFEU-a – Nacionalni propis kojim se predviđa obveza javnog operatora da električnu energiju kupuje po cijeni višoj od tržišne cijene od proizvođača energije iz obnovljivih izvora – Neplaćanje jednog dijela potpore o kojoj je riječ – Zahtjev za plaćanje naknade koji su podnijeli ti proizvođači javnom tijelu različitom od onog koje je u načelu dužno, u skladu s tim nacionalnim propisom, isplatiti tu potporu i čiji je proračun isključivo namijenjen osiguravanju vlastita rada – Nova potpora – Obveza prijave – De minimis potpora – Uredba (EU) br. 1407/2013 – Članak 5. stavak 2. – Kumuliranje – Uzimanje u obzir iznosâ potpore koji su već primljeni u referentnom razdoblju na temelju navedenog nacionalnog propisa”) (2023/C 71/03) Jezik postupka: latvijski Sud koji je uputio zahtjev Augstākā tiesa (Senāts)
Stranke glavnog postupka Tužitelji: „DOBELES HES” SIA (C-702/20), Sabiedrisko pakalpojumu regulēšanas komisija (C-17/21) uz sudjelovanje: Sabiedrisko pakalpojumu regulēšanas komisija, Ekonomikas ministrija, Finanšu ministrija, „GM” SIA
Izreka 1.
Članak 107. stavak 1.
UFEU-a treba tumačiti na način da nacionalni propis kojim se poduzeću ovlaštenom za distribuciju električne energije nalaže obveza kupnje električne energije proizvedene iz obnovljivih izvora energije po cijeni višoj od tržišne cijene i kojim se propisuje da se iz toga proizišli dodatni troškovi financiraju obveznim davanjem koje snose krajnji potrošači odnosno kojim se propisuje da su sredstva za financiranje tih dodatnih troškova pod stalnim javnim nadzorom čini intervenciju „putem državnih sredstava” u smislu te odredbe. 2.
Članak 107. stavak 1.
UFEU-a treba tumačiti na način da kvalifikacija prednosti kao „državne potpore” u smislu te odredbe nije uvjetovana prethodnom potpunom liberalizacijom tržišta o kojemu je riječ. 3.
Članak 107. stavak 1.
UFEU-a treba tumačiti na način da prilikom uspostavljanja „državne potpore” u smislu te odredbe nacionalnim propisom, navedenu potporu čini i plaćanje iznosa koji se zahtijeva sudskim putem u skladu s tim propisom.